*Par atklāta konkursa*

*“Par tiesībām noslēgt vispārīgo vienošanos par dīzeļdegvielas piegādi”*

*(ID Nr.RS/2022/73) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Nolikuma 1.pielikuma 5. punkts paredz, ka ziemas periodā tiks plānotas piegādes A0, A1, A2 klases dīzeļdegvielai.

Pēdējo 3 gadu ziemas ir bijušas salīdzinoši siltas – vidējai gaisa temperatūrai nepārsniedzot -10°C. skatīt: <https://klimats.meteo.lv/laika_apstaklu_raksturojums/2022/ziema/>

F klases dīzeļdegvielas aukstumnoturības parametri ir ļoti tuvi A0 klases dīzeļdegvielai. F klases dīzeļdegviela garantē, ka sasalšanas temperatūra ir -26 °C grādi, bet saduļķošanās temperatūra ir -9 °C grādi. A0 sasalšanas temperatūra -29°C, saduļķošanās -12°C.

Šīs, salīdzinoši nebūtiskās, termofizikālās īpašības tajā pat laikā atspoguļojas cenu starpībā starp šiem produktiem. Vai Pasūtītājas pieļauj iespēju, ka ziemas periodā, ja nav zemas temperatūras, saskaņojot starp pusēm, var tikt organizēti F klases dīzeļdegvielas pasūtījumi/piegādes?

**Atbilde:**

Vispārīgās vienošanās ietvaros Pasūtītājs veiks cenu aptaujas saskaņā ar Vispārīgās vienošanās projektā noteikto kārtību. Cenu aptaujā pasūtītājs norādīs nepieciešamo dīzeļdegvielas daudzumu un tipu atkarībā no prognozētajiem laika apstākļiem. Pasūtītājs nepieciešamības gadījumā konsultēsies ar iespējamajiem piegādātājiem.

Iepirkumu komisijas priekšsēdētāja Karīna Meiberga